amazinggracebibleinstitute.com
1 Карындаштар, Иисус Христос Кайраканыстыҥ келери ле Олбисти Бойына jууры керегинде айтса, сурап турубыс: 2 оп-соп тÿшпегер, тыннаҥ да, сöстöҥ дö тÿймебегер; бис ийгендий, Кайраканныҥ кÿни качан ок jедип келген деп бичилгендий самарадаҥ датÿймебегер. 3 Слерди кем де канайып та тöгÿндебезин. Кудайдаҥ jана тÿжÿш болбойынча, кинчектиҥ кижизи, jайраду уулы ачылбайынча, ол кÿн келбес. 4 Ол ончозына удурлажар, Кудай деп адалганнаҥ эмезе улус неге бажырып турганнаҥ ончозынаҥ бийиктединер.Оноҥ болгой Кудайдыҥ Öргööзинде отурып алып, бойын Кудайдеп jарлаар.5 Мен слерде болорымда, мыны слерге айдып jÿргеним санаагарга кирбейт пе? 6 Ого бойыныҥ öйинде ачыларын не тудуп турганын эмди билип jадыгар. 7 Jарамас jажыды качан ок иште ине, jеозо баштап эмди тудуп турганы кедери алылар учурлу. 8 Ол туштаjарамастузы ачылар. Оны Иисус Кайракан Бойыныҥ тыныжылаöлтÿрер, Бойыныҥ келгениниҥ ачылганыла jоголтор. 9 Jарамастузыныҥ келери — ол сатананыҥ ижи. Ол тöгÿн ончо кÿчле, билдилерле, кайкалдарла келер; 10 jайрадылып jаткандарды не ле дептöгÿндеп, чындык эмеске экелер. Олор аргадалайын деп, чынныҥсÿÿжин jуутпаганы учун jайрадылып jадылар. 11 Бу учун Кудайолорго азыштыҥ кÿчин ийер, олор тöгÿнге бÿтсин деп, 12 чынгабÿтпеген, jе тöгÿннеҥ соот тапкан ончо улус jаргылалсын деп.